Eduard Momotov

Eduard Yevgenyevich Momotov (1970-yil 22-yanvarda tugʻilgan) – oʻzbek professional futbol murabbiyi, sobiq futbolchi. Momotov Rossiya fuqaroligiga ham ega. Eduard Novokuznetsk futbol klubi murabbiyi.

 Futbolchilik faoliyati 

 Jamoalardagi faoliyati 
Sportchi oilada tugʻilgan. Eduardning otasi Yevgeniy ham futbolchi va murabbiy boʻlgan. 4 yoshidan boshlab Momotov xokkey bilan shugʻullana boshlagan, ammo 9 yoshida qoʻlidan olgan jarohati tufayli u faoliyat turini oʻzgartirishga qaror qilgan. Ust-Kamenogorsk oʻsmirlar sport maktabida futbolga yozilgan va 1989-yilda „Vostok“ klubi yoshlar jamoasiga qoʻshildi va keyingi mavsumda bosh murabbiy Sergey Gorohovodatskiyning ishonchini qozonib, asosiy jamoada oʻynagan. Chempionat yakunlangach, Eduard Jambulning „Ximik“ klubiga koʻchib oʻtgan, biroq koʻp oʻtmay „Vostok“ klubiga qaytdgan.

Eduard 1992-yili Oʻzbekiston chempionati Oliy ligasida oʻynagan Fargʻonaning „Neftchi“ jamoasiga oʻtgan. Momotov „Neftchi“ jamoasida oʻynagan toʻrt mavsum davomida klub Oʻzbekiston chempionatida 4 ta oltin medalni qoʻlga kiritgan, Osiyo chempionlar ligasida uchinchi oʻrin sohibi boʻldi va Oʻzbekiston kubogini qoʻlga kiritgan. Futbolchi 87 ta oʻyinda qatnashib, 13 ta gol urdi.

1996--yilgi mavsumda Eduard Fargʻona vodiysining boshqa bir jamoasi „Navbahor“ klubiga oʻtib, besh karra mamlakat chempioni boʻlgan. 1998-yilda Momotov Rossiya chempionatining yuqori divizioni ishtirokchisi boʻlgan „Chernomorets Novorossiysk“ safiga qoʻshildi va ikki mavsum oʻynagan. 2002-yildan 2006-yilgacha, faoliyati yakunigacha Novokuznetskning „Metallurg“ jamoasida oʻynagan.

 Milliy terma jamoadagi faoliyati 
Momotov asli qozogʻistonlik boʻlishiga qaramay, oʻz vatani terma jamoasida oʻynash uchun hech qanday taklif olmagani sababli Oʻzbekiston sharafini himoya qilishga qaror qilgan. Eduard milliy terma jamoasidagi debyutini 1996-yil 19-iyunda Tojikistonga qarshi Osiyo Kubogi bahsida oʻtkazdi. Momotov terma jamoa safida jami 15 ta oʻyin oʻtkazgan. Oʻzbekiston milliy terma jamoasi tarkibida Osiyo kubogi – 1996 turnirida qatnashgan.

 Murabbiylik karyerasi 
Momotov faoliyatini yakunlagach, „Metallurg“ tizimida qolib, Rossiya Oliy murabbiylar maktabida tahsil olayotgan paytda yoshlar jamoasi bosh murabbiyi boʻlgan. Eduard, shuningdek, Kuzbass (2010—2013), Prokopyevsk va Novokuznetskning „Shaxtyor“ klublarining ustozi boʻlgan. 2020/2021-yilgi mavsumda u Cherkesning „Inter“ klubida yordamchi murabbiy boʻlib ishlagan (klub 2021-yilda tarqatib yuborilgan).

 Yutuqlari 

 Oʻzbekiston chempioni: 1992, 1993, 1994, 1995, 1996.
 Oʻzbekiston kubogi sohibi: 1994

 Shaxsiy hayoti 
Momotov sobiq xokkeychi Yevgeniy Momotovning oʻgʻli.

 

 

 Eduard – Sports Kz
 Eduard Momatov – footballfactsRu

Turkum:Oʻzbekistonlik erkak futbolchilari
Turkum:SSSR erkak futbolchilari
Turkum:Erkak futbol himoyachilari
Turkum:Oʻzbekistonlik rus millatiga mansub kishilar
Turkum:Oʻzbekiston milliy terma jamoasi erkak futbolchilari
Turkum:Oʻzbekistonlik muhojir erkak futbolchilari
Turkum:Rossiyadagi muhojir erkak futbolchilar
Turkum:Rossiya Premyer-ligasi futbolchilari
Turkum:Neftchi (Fargʻona) futbolchilari
Turkum:Taraz klubi futbolchilari
Turkum:FC Vostok futbolchilari
Turkum:FC Novokuznetsk futbolchilari
Turkum:FC Kuzbass Kemerovo futbolchilari
Turkum:FC Chernomorets Novorossiysk futbolchilari
Turkum:Oʻzbekistonlik futbol murabbiylari
Turkum:Oʻzbekistonlik muhojir futbol murabbiylar
Turkum:Oʻzbekistondagi futbolchilar haqidagi maqolalar
Turkum:Navbahor futbolchilari
Turkum:Osiyo Kubogi 1996 futbolchilari
Turkum:Osiyo oʻyinlari 1998 futbolchilari
Turkum:FC Kuzbass Kemerovo murabbiylari
Turkum:Alifbo boʻyicha sportchilar